Pismo Zofke Kveder Viktorju Kvedru - Kveder, Zofka (rokopisi, 1925)
Zagreb, 13. VI. 25 Dragi brate! Meni je zlo, vstavlja se mi voda, srce ne funkcijonira, teden dni imam tudi neke temper. – če umrjem brini se: I. za grobove naših staršev, za tato pošiljam zmirom ljudski šoli v Loškem potoku, da kakšen deček malo s smrečjem grob in par lučk nažge. Za mamo pošiljam: Župni urad pri sv. Devici v Polju; imajo svoj krož. II. bodi dober bratu Lojzu, če se še kdaj vrne. Našega gnezda je, bogat ne bo nikoli. Ne šači tolarjev od njega, par dobrih besed in mu daj in kaj dobrega stori, če moreš. III. Jelovšek je spravil Vladošo v grob, strahota je po sredi – domisli se! – Če moreš Maši in Miri kdaj storiti dobro delo, stori, - Bog Ti bo blagoslovil Zmagico in Tvojega zlatega Miška. – To pismo spravi med dokumente, - mogoče umrejem zdaj mogoče pozneje, kadar bom umrla, spomni se, da sem mislila na Te v teških mukah in v grenkih solzah, ko človek račun dela in se odpirajo pred njim temna vrata. – Ne bom umrla kakor kukavica ali – lahko ni. Poljubi svojo ženo in otroka v mojem imenu. Lojzu bom pisala jutri, ampak ne da je hudo, zakaj bi ga žalostila brez potrebe. Njegova adresa je: Louis Kveder Pittsburg Pa. U. S. A. 201-203 Diamant 434 Street 201-205 Walsh Bldg. pla. ad. Francis Bogadek Attorney at Law. če se mi kaj zgodi mu piši in sporoči, da sem mnogo mislila na njega v dolgi bolezni skoro vsaki dan in da se mi je smilil. – V smrtni uri bom v mislih objela tudi njega in Tebe, Viktor - lahko bi se umiralo, Juraj je dober, pomagal mi bo, ali otroci, otroci mi težijo srce in tudi Lojz! Tudi Lojz. – To pomisli, ko bosta sama, dva brata brez mene sestre. Da Lojz ni bil nikoli srečen, pa mu bodi dober, sestrinski Te poljublja Tvoja Zofka
Keywords: korespondenca; Kveder, Zofka; pisma; smrt